Αριθ. C 318/26 Επίσημη Εφημερίδα των Ευρωπαϊκών Κοινοτήτων 12. 12.88 
Γνωμοδότηση για την πρόταση οδηγίας του Συμβουλίου σχετικά με τις ελάχιστες απαιτήσεις ασφάλειας 
και υγείας για τη χρήση μηχανών, συσκευών και εγκαταστάσεων από τους εργαζόμενους (δεύτερη ειδική 
οδηγία κατά την έννοια του άρθρου 13 της οδηγίας...)(') 
(88/C 318/11) 
Το Συμβούλιο αποφάσισε στις 23 Μαρτίου 1988, σύμφωνα με το άρθρο 118 Α της Συνθήκης ΕΟΚ, να 
ζητήσει από την Οικονομική και Κοινωνική Επιτροπή να γνωμοδοτήσει για την παραπάνω πρόταση 
οδηγίας. 
Το τμήμα κοινωνικών, οικογενειακών, εκπαιδευτικών και πολιτιστικών θεμάτων, στο οποίο ανατέθηκε 
η προετοιμασία των σχετικών εργασιών, υιοθέτησε τη γνωμοδότηση του στις 15 Σεπτεμβρίου 1988 με 
βάση την εισηγητική έκθεση του κ. Flum. 
Η ΟΚΕ υιοθέτησε κατά τη 258η σύνοδο της ολομελείας (συνεδρίαση της 28ης Σεπτεμβρίου 1988) κατά 
πλειοψηφία, 8 ψήφους κατά και 3 αποχές την ακόλουθη γνωμοδότηση. 
1. Γενικές παρατηρήσεις 
1.1. Στη γνωμοδότηση που εξέδωσε την 28η Απριλίου 
1988, η Οικονομική και Κοινωνική Επιτροπή αξιολόγησε την 
πρόταση οδηγίας της Επιτροπής που αφορά την εφαρμογή 
μέτρων για τη βελτίωση της ασφάλειας και της προστασίας 
της υγείας των εργαζομένων στους χώρους εργασίας («οδηγία 
πλαίσιο») ως σημαντική πρωτοβουλία προς την κατεύθυνση 
της εφαρμογής του άρθρου 118 Α της Συνθήκης ΕΟΚ, δηλαδή 
την επιδίωξη της προστασίας της ασφάλειας και της υγείας 
των εργαζομένων και τη συμβολή στην εναρμόνιση, προς την 
κατεύθυνση της προόδου, των συνθηκών που επικρατούν στα 
κράτη μέλη, όσον αφορά τους χώρους εργασίας. Η ΟΚΕ 
θεωρεί την οδηγία-πλαίσιο ως ένα σημαντικό μέσο προκειμέ­
νου να δοθεί, στα πλαίσια της επίτευξης της εσωτερικής 
αγοράς, μια ισοδύναμη αξία, στην ανθρώπινη διαμόρφωση 
των χώρων εργασίας ως ουσιαστικής κοινωνικής συνιστώσας 
και στην εναρμόνιση των οικονομικών συνθηκών. Ταυτό­
χρονα, η ΟΚΕ διαρκίνει σ'αυτή την πρωτοβουλία μια συμ­
βολή στον περιορισμό (μεσοπρόθεσμη και μακροπρόθεσμη), 
του κόστους των κοινωνικών παροχών στην Κοινότητα. 
1.2. Η ΟΚΕ χαιρετά το γεγονός ότι η Επιτροπή υποβάλλει 
την «Πρόταση οδηγίας του Συμβουλίου σχετικά με τις 
ελάχιστες απαιτήσεις ασφάλειας και υγείας για τη χρήση 
μηχανών, συσκευών και εγκαταστάσεων από τους εργαζομέ­
νους» («Οδηγία για τη χρήση των μηχανών») και συγκεκρι­
μενοποιεί, κατ'αυτόν τον τρόπο την οδηγία-πλαίσιο. Η ΟΚΕ 
θεωρεί την πρόταση οδηγίας ως αναγκαίο συμπλήρωμα της 
«Πρότασης οδηγίας του Συμβουλίου για την προσέγγιση των 
νομικών διατάξεων των κρατών μελών όσον αφορά τις μηχα­
νές (έγγρ. COM(87) 554 τελικό) (γενική οδηγία για τις μηχα­
νές). Χρειάζεται, ωστόσο, ακόμη να επιτευχθεί η νομική 
συμφωνία μεταξύ της γενικής οδηγίας για τις μηχανές, που 
στηρίζεται στο άρθρο 100 Α της Συνθήκης ΕΟΚ, και της 
οδηγίας για τη χρήση μηχανών που πρόκειται να εκδοθεί και 
στηρίζεται στο άρθρο 118 Α. Αυτό αφορά κυρίως τη νομική 
σχέση που υφίσταται μεταξύ του παραρτήματος II της 
οδηγίας για τη χρήση μηχανών, το οποίο αποτελεί απλώς 
έναν προαιρετικό κατάλογο ελέγχου, και του παραρτήματος Ι 
της γενικής οδηγίας για τις μηχανές, στο οποίο διατυ­
πώνονται βασικές, υποχρεωτικές απαιτήσεις ασφάλειας. Σχε-
(') ΕΕ αριθ. C 114 της 30. 4. 1988, σ. 3. τικά επιβάλλεται η θέσπιση μιας σαφούς ρύθμισης, ειδικά 
όσον αφορά την εφαρμογή της οδηγίας για τη χρήση των 
μηχανών στις επιχειρήσεις. 
1.3. Η ΟΚΕ αναγνωρίζει το γεγονός ότι η πρόταση οδηγίας 
για τη χρήση των μηχανών, συσκευών και εγκαταστάσεων 
περιλαμβάνει βασικά στοιχεία για την προστασία της ασφά­
λειας και της υγείας των εργαζομένων, κρίνει όμως ότι χρειά­
ζεται να προστεθούν και άλλες προστατευτικές διατάξεις. 
1.4. Ένα ολοκληρωμένο σύστημα απαιτήσεων ασφάλειας 
για μηχανές στην ΕΚ απαιτεί ακόμη, σύμφωνα με το 
άρθρο 100 Α της Συνθήκης ΕΟΚ, την έκδοση μιας οδηγίας 
για τη διάθεση στην αγορά, τη θέση σε λειτουργία, και τη 
χρησιμοποίηση παλαιών μηχανών — σε αντίθεση προς τις 
νέες μηχανές. Αυτό είναι απαραίτητο για να αποτραπεί η 
ανάπτυξη, παράλληλα προς την αγορά καινούργιων μηχανών, 
μιας αγοράς παλαιών μηχανών, η οποία λόγω έλλειψης κανό­
νων ασφαλείας μπορεί να προκαλέσει στρέβλωση του αντα­
γωνισμού. Παρόμοια οδηγία θα πρέπει να περιλαμβάνει τις 
ίδιες απαιτήσεις ασφάλειας και όσον αφορά τις παλαιές μηχα­
νές που εισάγονται από τρίτες χώρες. 
1.5. Η έναρξη ισχύος των οδηγιών για μηχανές όσον αφορά 
την κυκλοφορία και τη χρησιμοποίηση πρέπει να γίνει ταυ­
τόχρονα. 
1.6. Συμπληρωματικά γίνεται παραπομπή στη γνωμοδό­
τηση της ΟΚΕ της 28 Απριλίου 1988 για την «Πρόταση 
οδηγίας του Συμβουλίου που αφορά την εφαρμογή μέτρων 
για την προώθηση της βελτίωσης της ασφάλειας και υγείας 
των εργαζομένων στους χώρους εργασίας» (έγγρ. CES 
αριθ. 454/88). 
2. Ειδικές παρατηρήσεις 
2.1. Άρθρο 1 
Χρειάζεται να διευκρινισθεί ότι το πεδίο εφαρμογής της 
οδηγίας δεν εκτείνεται μόνο σε χώρους εργασίας ως τόπους 
της επιχείρησης και/ή της εκμετάλλευσης, αλλά σε όλες τις 
θέσεις εργασίας, δηλ. π.χ. θέσεις εργασίας συναρμολόγησης 
ή επισκευής εκτός επιχείρησης. 
12. 12.88 Επίσημη Εφημερίδα των Ευρωπαϊκών Κοινοτήτων Αριθ. C 318/27 
Σε σχέση με τη 2η παράγραφο του άρθρου 1 φαίνεται ότι 
χρειάζεται διευκρίνιση αν αυστηρότερες εθνικές διατάξεις, 
π.χ. υποχρεώσεις συμπληρωματικού εξοπλισμού, αποτελούν 
εμπόδιο στις συναλλαγές. Το θέμα αυτό αφορά τη σχέση του 
άρθρου 100 Α προς το άρθρο 118 Α της Συνθήκης ΕΟΚ. 
2.2. Άρθρο 2 
Στον ορισμό του εξοπλισμού εργασίας πρέπει να διαγραφεί 
η αναφορά στον κίνδυνο για την ασφάλεια και την υγεία των 
εργαζομένων για να αποκλεισθεί η δυνατότητα χρησιμοποίη­
σης της ως λόγου για την αδυναμία εφαρμογής της οδηγίας. 
Ο ορισμός του εργαζόμενου επιβάλλεται να διατυπωθεί ως 
εξής: 
«Όλοι οι εργαζόμενοι συμπεριλαμβανομένων των δημο­
σίων υπαλλήλων καθώς και των ασκουμένων και των 
εκπαιδευομένων» (βλέπε γνωμοδότηση της ΟΚΕ για την 
οδηγία-πλαίσιο)('). 
Θα πρέπει επίσης να συμπεριληφθεί ορισμός της έννοιας 
«θέση εργασίας» με την εξής διατύπωση: 
«Κάθε χώρος, όπου οι εργαζόμενοι παραμένουν ή οφεί­
λουν να μεταβαίνουν λόγω της εργασίας τους και όπου ο 
εργοδότης ασκεί αμέσως ή εμμέσως τα διευθυντικά του 
δικαιώματα» (βλέπε οδηγία-πλαίσιο — Γνωμοδότηση της 
ΟΚΕ)(2). 
Στο τέλος του άρθρου 2 πρέπει να διαγραφούν οι λέξεις 
«Εξοπλισμός εργασίας — μηχανές, συσκευές και εγκα­
ταστάσεις», επειδή οι λέξεις αυτές, οι οποίες αποτελούν προ­
φανώς την επικεφαλίδα των άρθρων 3-6 δεν φαίνεται να αντα­
ποκρίνονται στο περιεχόμενο των διατάξεων αυτών. 
2.3. Άρθρο 4 
2.3.1. Στο σημείο 1 καθορίζεται για όλο τον υφιστάμενο 
και χρησιμοποιούμενο εξοπλισμό εργασίας μια μεταβατική 
προθεσμία 5 ετών για τη δυνατότητα εφαρμογής του παραρτή­
ματος Ι. Η διάταξη αυτή δεν θεσπίζει καμιά διαφοροποίηση 
του κινδύνου για την υγεία των εργαζομένων. Είναι προφανές 
ότι π.χ. σοβαροί κίνδυνοι για την υγεία που προέρχονται από 
μηχανές, δεν πρέπει να εμπίπτουν στο χρονικό αυτό διάστημα 
των 5 ετών. Στο πλαίσιο αυτό πρέπει να ληφθεί υπόψη ότι οι 
σοβαροί κίνδυνοι ατυχημάτων ή προσβολής της υγείας που 
εγκυμονούν τα μηχανήματα, οι συσκευές και οι εγκα­
ταστάσεις μπορούν να εξαλειφθούν με ελάχιστο κόστος. Θα 
αποτελούσε αντίφαση τόσο προς την πρόθεση του άρθρου 
118 Α της Συνθήκης ΕΟΚ όσο και της οδηγίας-πλαίσιο για 
την προστασία της εργασίας, εάν π.χ. γίνονται αποδεκτοί 
θανάσιμοι κίνδυνοι κατά το μεταβατικό αυτό χρονικό διά­
στημα. Αναφέρονται για παράδειγμα οι κίνδυνοι που εγκυ­
μονούν ο ηλεκτρισμός, οι πυρκαγιές, οι εκρήξεις, οι ακτι­
νοβολίες και οι επικίνδυνες ουσίες. Η μετατροπή ενός ήδη 
χρησιμοποιούμενου εξοπλισμού εργασίας πρέπει επομένως 
να είναι υποχρεωτική πριν από τη λήξη της μεταβατικής 
(') ΕΕ αριθ. C 175 της 4. 7. 1988, σ. 22. 
(2) ΕΕ αριθ. C 175 της 4. 7. 1988, σ. 22. προθεσμίας, μόνον εφόσον η προστασία της υγείας των εργα­
ζομένων το απαιτεί. Η «διευρυντική» αυτή ρήτρα για την 
προστασία των εργαζομένων θα πρέπει να συμπεριληφθεί, 
παρά το γεγονός ότι η πρόταση οδηγίας περιλαμβάνει 
ελάχιστες απαιτήσεις. Σε περίπτωση που δεν προστεθεί η 
ρήτρα αυτή, θα δημιουργηθεί ενδεχομένως ένα νομικό κενό 
μεταξύ της οδηγίας για τη χρήση μηχανών και των άλλων 
οδηγιών για την προστασία των εργαζομένων από τους κιν­
δύνους των χημικών, φυσικών και βιολογικών υλών κατά τη 
διάρκεια της εργασίας (έγγρ. 80/1107/ΕΟΚ). 
2.3.2. Για εξοπλισμούς που τίθενται σε χρήση μετά από τη 
θέση σε ισχύ της οδηγίας πρέπει, σύμφωνα με το σημείο 2, να 
εφαρμόζεται μόνο το παράρτημα Ι. Για τέτοιους εξοπλισμούς 
πρέπει να διατυπωθούν, σε ορισμένες περιπτώσεις, διατάξεις 
προστασίας αυστηρότερες από εκείνες που αφορούν τους ήδη 
χρησιμοποιούμενους (όπως π.χ. τη μετάθεση πιστοποιητικών 
ασφαλείας). Σύμφωνα με το άρθρο 100 Α της Συνθήκης ΕΟΚ 
το πρόβλημα αυτό θα πρέπει ωστόσο να ρυθμιστεί με μια 
οδηγία για παλαιές μηχανές (βλ. σημείο 1.5). 
2.3.3. Το σημείο 3 δεν έχει διατυπωθεί κατάλληλα, πράγμα 
που ενδεχομένως οφείλεται στη γερμανική μετάφραση. 
Χρειάζεται να καταστεί σαφές ότι ο εργοδότης υποχρεούται 
να ερευνά τους κινδύνους για την ασφάλεια και την υγεία 
των εργαζομένων, συμπεριλαμβανομένων των πτυχών από 
ενδεχόμενους κινδύνους που προκύπτουν από το περιβάλλον 
και την οργάνωση εργασίας. Εξάλλου ο εργοδότης επιβάλλε­
ται να προμηθεύεται για κάθε χρήση τα μέσα εργασίας που 
εγκυμονούν τους μικρότερους κινδύνους για την ασφάλεια 
και την υγεία των εργαζομένων. Σε αυτό το σημείο θα πρέπει 
επίσης να συμπεριληφθεί μια διάταξη σύμφωνα με την οποία 
ο εργοδότης υποχρεούται να εξασφαλίζει την ασφάλεια και 
την υγεία των εργαζομένων. 
2.3.4. Στο σημείο 4 είναι ανάγκη να ορισθεί ότι ο εργοδό­
της υποχρεούται να λάβει κατάλληλα μέτρα. Η διατύπωση «ο 
εργοδότης φροντίζει...» δεν ανταποκρίνεται στην ευθύνη που 
φέρει ο εργοδότης για την ασφάλεια και την υγεία των εργαζο­
μένων. 
Στο σημείο 4 ο εργοδότης πρέπει επίσης να υποχρεούται να 
συνεκτιμά βασικές πτυχές της προστασίας της ασφάλειας και 
υγείας των εργαζομένων ήδη κατά τη φάση της σχεδίασης, 
ώστε οι πτυχές αυτές να ενσωματώνονται στις μελέτες κατα­
σκευής. Το σημείο αυτό πρέπει να λαμβάνεται υπόψη ιδιαί­
τερα κατά τον σχεδιασμό και την κατασκευή εξοπλισμών 
εργασίας στο εσωτερικό της επιχείρησης. 
2.3.5. Στο σημείο 5 χρειάζεται να καθορισθεί ότι το παράρ­
τημα δεν αποτελεί μόνο έναν προσανατολισμό, αλλά περιλαμ­
βάνει νομικά δεσμευτικές διατάξεις για τους εργαζομένους. 
Κατά τα άλλα γίνεται παραπομπή στις παρατηρήσεις για το 
παράρτημα II (βλ. παρακάτω). 
Αριθ. C 318/28 Επίσημη Εφημερίδα των Ευρωπαϊκών Κοινοτήτων 12. 12. 88 
2.3.6. Στο άρθρο 4 πρέπει εξάλλου να συμπεριληφθεί η 
δυνατότητα μερικής ή γενικής απαγόρευσης ορισμένων σκο­
πών όσον αφορά τη χρήση εξοπλισμού εργασίας. 
2.4. Άρθρο 5 
2.4.1. Όσον αφορά την προστασία της υγείας των εργαζο­
μένων δεν κρίνεται σκόπιμο να τίθενται όλες οι οδηγίες 
χρήσης σε κάθε περίπτωση στη διάθεση των εργαζομένων 
ακόμη κι όταν δεν έχουν σημασία για την ασφάλεια και την 
υγεία. Σκοπός είναι να εξασφαλισθεί η τήρηση των κανόνων 
ασφαλείας διαμέσου γραπτών ή προφορικών εντολών του 
εργοδότη και ενδεχομένως να προστατευθεί επιπλέον η υγεία 
των εργαζομένων. Συνεπώς ο εργοδότης θα πρέπει να υπο­
χρεούται να εκδίδει κανονισμούς ή εντολές χρήσης που να 
καλύπτουν όλες τις πτυχές της προστασίας της υγείας και της 
ασφάλειας των εργαζομένων. Οι οδηγίες χρήσης πρέπει να 
ενσωματωθούν σ'αυτούς τους επιχειρησιακούς κανονισμούς 
προστασίας. 
2.4.2. Στο σημείο 2 χρειάζεται να ορισθεί ότι ο εργοδότης 
οφείλει επίσης να παρέχει οδηγίες χρήσης για εξοπλισμούς 
εργασίας που ήδη χρησιμοποιούνται. Η περιοριστική διατύ­
πωση «στο μέτρο του δυνατού» πρέπει να διαγραφεί, διότι 
δεν γίνεται αντιληπτό, για ποιο λόγο θα πρέπει να μην υφίστα­
ται η υποχρέωση για παροχή οδηγιών χρήσης. 
2.4.3. Στο σημείο 3 είναι αναγκαίο να τονισθεί ρητά ότι οι 
οδηγίες χρήσης (συμπεριλαμβανομένων των γενικών οδηγιών 
χρήσης) αφορούν όλους τους παράγοντες ειδικών χρήσεων, 
δηλ. π.χ. παράγοντες ενδεχόμενων κινδύνων, που προκύπτουν 
από το περιβάλλον εργασίας, την οργάνωση εργασίας και 
λοιπές ειδικές συνθήκες λειτουργίας. 
2.4.4. Οι κανονισμοί χρήσης όσον αφορά την ασφάλεια 
καθώς και οι επαρκείς σχετικές προφορικές οδηγίες θα πρέπει 
να διατίθενται στη μητρική γλώσσα των εργαζομένων, αν 
αυτό απαιτείται από τη φύση των κινδύνων. 
2.4.5. Στο άρθρο 5 χρειάζεται να θεσπισθεί ότι διατάξεις 
για την οδηγία χρήσης θα εφαρμόζονται και για τους εργαζο­
μένους ξένων επιχειρήσεων. 
2.5. Άρθρο 6 
Το αίτημα των εργαζομένων να ζητείται η γνώμη τους είναι 
διατυπωμένο με περιορισμούς στο σημείο 1, διότι αναφέρεται 
μόνο στα παραρτήματα Ι και Π. Χρειάζεται να επεκταθεί το 
δικαίωμα ακρόασης σε όλες τις σημαντικές για την υγεία 
πτυχές, δηλ. και σε εκείνες που δεν αναφέρονται στα παραρτή­
ματα. Στη δεύτερη περίπτωση του σημείου 1 πρέπει να διευκρινισθεί 
ότι ο εξοπλισμός εργασίας που διατίθεται εκ νέου στην αγορά, 
αφορά παλαιές μηχανές που θα χρησιμοποιηθούν στην επιχεί­
ρηση. 
Το σημειό 2 θα πρέπει να τροποποιηθεί έτσι ώστε οι εργαζό­
μενοι ή οι εκπρόσωποι τους να μπορούν να απευθύνονται 
στις αρμόδιες αρχές, μόνο εάν δώσουν προηγουμένως στον 
εργοδότη τη δυνατότητα να επανορθώσει τις υφιστάμενες 
ελλείψεις. 
2.6. Προσθήκη διατάξεων για τη χρήση 
Σε ένα νέο άρθρο το οποίο θα παρεμβληθεί μεταξύ των άρθρων 
5 και 6, πρέπει να αναφέρονται οι ακόλουθες ειδικές πτυχές 
της χρησιμοποίησης του εξοπλισμού εργασίας: 
— απαιτήσεις σε πρόσωπα (κατάρτιση, διεύθυνση και επιτή­
ρηση, αρμοδιότητες των εργαζομένων), 
— χρήση σύμφωνα με τις διατάξεις (ο εργασιακός 
εξοπλισμός πρέπει να χρησιμοποιείται μόνο σύμφωνα με 
τις διατάξεις, αφού ληφθούν υπόψη οι οδηγίες χρήσης 
και άλλες ενδείξεις τεχνικής ασφάλειας), 
— χρησιμοποίηση προστατευτικών συστημάτων και συστη­
μάτων με προστατευτική λειτουργία (ο εξοπλισμός εργα­
σίας επιτρέπεται να χρησιμοποιείται μόνο όταν χρησιμο­
ποιούνται αποτελεσματικά και τα αναγκαία προστατευ­
τικά συστήματα ή τα συστήματα με προστατευτική λει­
τουργία καθώς και οι συνδέσεις και συζεύξεις. Οι μηχανι­
σμοί αυτοί δεν επιτρέπεται να παρακαμφθούν ή να τεθούν 
εκτός λειτουργίας.), 
— εξοπλισμός, εξουδετέρωση βλαβών κατά την πορεία εργα­
σίας και συντήρηση (έναρξη της εργασίας μόνον εφόσον 
έχει διακοπεί κάθε επικίνδυνη κίνηση και έχει 
αποκλεισθεί κάθε ανεπίτρεπτη, ακούσια ή απρόοπτη και 
επικίνδυνη θέση σε κίνηση λόγω συσσωρευμένης ενέρ­
γειας· λήψη κατάλληλων οργανωτικών μέτρων και μέτρων 
όσον αφορά το προσωπικό, σε εξαιρετικές περιπτώσεις), 
— θέση σε λειτουργία συστημάτων συναγερμών (εξάλειψη 
των κινδύνων απρόοπτης και επικίνδυνης θέσης σε 
κίνηση· ρύθμιση διαμέσου σημάτων κινδύνου). 
2.7. Άρθρο 7 
Στο άρθρο 7 πρέπει να περιληφθεί η συμμετοχή της Συμβου­
λευτικής Επιτροπής για την ασφάλεια, την υγιεινή εργασίας 
και την προστασία της υγείας στον τόπο εργασίας, η συμμε­
τοχή της Οικονομικής και Κοινωνικής Επιτροπής και του 
Ευρωπαϊκού Κοινοβουλίου. Αυτό είναι αναγκαίο επειδή η 
προσαρμογή των παραρτημάτων αποτελεί νομική τρο­
ποποίηση της οδηγίας. Σε αυτό το πλαίσιο γίνεται παραπομπή 
στη γνωμοδότηση της Οικονομικής και Κοινωνικής Επιτρο­
πής της 28ης Απριλίου 1988 για το άρθρο 14 της οδηγίας-
πλαίσιο. 
2.8. Άρθρο 8 
Στο σημείο 3 είναι απαραίτητο να περιληφθεί εκτός από την 
ενημέρωση της Συμβουλευτικής Επιτροπής για την ασφάλεια, 
την υγιεινή της εργασίας και την προστασία της υγείας και 
12. 12. 88 Επίσημη Εφημερίδα των Ευρωπαϊκών Κοινοτήτων Αριθ. C 318/29 
η ενημέρωση της Οικονομικής και Κοινωνικής Επιτροπής 
και του Ευρωπαϊκού Κοινοβουλίου. 
2.9. Παράρτημα Ι (παλαιές μηχανές) 
2.9.1. Το παράρτημα Ι περιορίζεται με την παρούσα μορφή 
του στις μηχανές. Η ΟΚΕ αναμένει επομένως ότι το παράρ­
τημα αυτό θα συμπληρωθεί σύντομα. 
2.9.2. Ακόμη όσον αφορά τις μηχανές του παραρτήμα­
τος Ι δεν εξασφαλίζεται επαρκώς η ασφάλεια και η προστασία 
της υγείας των εργαζομένων. Αφενός το παράρτημα Ι έχει 
μονόπλευρο προσανατολισμό για κινδύνους ατυχημάτων, ενώ 
ελλείπουν τελείως παράγοντες επιβλαβείς για την υγεία (όπως 
π.χ. δονήσεις και ακτινοβολίες, θόρυβος και επικίνδυνες 
ουσίες), αφετέρου αναφέρονται με ελλειπή τρόπο ακόμη και 
οι κίνδυνοι ατυχημάτων, όπως οι κίνδυνοι των εκρήξεων. 
2.10. Παράρτημα II (νέες μηχανές) 
Το παράρτημα II της οδηγίας, το οποίο αφορά τις νέες μηχα­
νές περιλαμβάνει μόνο έναν προαιρετικό κατάλογο χαρακτη-
Βρυξέλλες, 28 Σεπτεμβρίου 1988. ριστικών (βλ. σημείο 4, 4η παράγραφος της αιτιολογικής 
έκθεσης της Επιτροπής). Όπως εξηγεί η Επιτροπή επιδιώκε­
ται έτσι η επίτευξη ευρύτερης προστασίας των εργαζομένων 
από ό,τι εξασφαλίζεται όσον αφορά τις νέες μηχανές με το 
παράρτημα Ι της γενικής οδηγίας περί μηχανών. Ο στόχος 
αυτός της Επιτροπής επιδοκιμάζεται, αν και δεν μπορεί να 
επιτευχθεί μέσω ενός προαιρετικού καταλόγου χαρακτηριστι­
κών. Επομένως θα πρέπει να διευκρινισθεί ρητά ότι σκοπός 
του καταλόγου στοιχείων αναφοράς του παραρτήματος II 
είναι η επιδίωξη, με βάση τα κριτήρια που απαριθμούνται, 
υψηλότερης στάθμης προστασίας της υγείας και της ασφά­
λειας των εργαζομένων από αυτήν που περιλαμβάνει το πα­
ράρτημα Ι της γενικής οδηγίας για τις μηχανές. 
Συνεπώς, λόγω της νομικής συνοχής μεταξύ των δύο οδηγιών 
για τις μηχανές θα πρέπει να διευκρινισθεί ότι το παράρτη­
μα Ι της γενικής οδηγίας για τις μηχανές εφαρμόζεται στις 
μηχανές σε συνάρτηση με την οδηγία για τη χρήση μηχανών. 
Αυτό απορρέει εξάλλου και από τη ρύθμιση που περιλαμβάνει 
το άρθρο 8 της γενικής οδηγίας για τις μηχανές, σύμφωνα με 
την οποία οι ρυθμίσεις αυτές ισχύουν και για τις επιχειρήσεις 
που κατασκευάζουν μηχανές για δική τους χρήση. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT